Liste over politiske partier i Sør-Korea

Liste over politiske partier i Sør-Korea er en oversikt over de største og viktigste politiske partiene i sørkoreansk politikk. Det sørkoreanske valgsystemet er et flerpartisystem der ett parti alene kan oppnå flertall.

Partiene
Parlamentsvalget 11. april 2012 gav fire partier representasjon i Sør-Koreas nasjonalforsamling.Medlemmer i Sør-Koreas nasjonalforsamling etter partigruppe I perioden før dette varierte antall partier fra fem til åtte, der partifusjoner og splittelser førte til antallet variasjoner. Det politiske landskapet domineres av to store politiske partier og er preget av at det finnes en politisk bredde. Felles for alle er at partiene domineres av sterke lederskikkelser, noe som er årsaken til de mange partisplittelsene og samlingene i landet. Ordningen med suppleringsvalg kan dessuten endre representasjonen til de ulike partiene mellom valg, og også gi opphav til nye parti. En annen medvirkende faktor er nominasjonsprosessen mot valg i enmannskretsene, der partiene i en sentral nominasjonskomite bestemmer hvem som skal få være det enkelte partis representant. Om en populær kandidat vrakes av partiet kan vedkommende melde overgang til andre partier, etablere et nytt eller stille som uavhengig kandidat. 

 Dominerende partier 
 Navn* Mandater** Partileder IdeologiOrientering Etablert Merknader  Ny verdenNew Frontier PartySaenuri-dang	 149  Konservatisme Høyre 21. november 1997 Regjeringsparti 2000–2004 og 2008–2012 under navnet Det store nasjonalpartiet. Fusjonerte med Allianse for framtidshåp samt byttet navn og logo i februar 2012. Gikk sterkt tilbake ved valget i 2012, men beholdt så vidt eget flertall.  Democratic Unity PartyMinju Tonghab-dang 127   Liberalisme ProgressivismeSentrum-venstre   Partiets forgjenger Vårt åpne parti var regjeringsparti 2004–2008, før det fusjonerte med Borgernes samlingsparti i 2011 til Det demokratiske partiet. Henter sin støtte fra landets største sammenslutning av fagforbund, bønder og arbeidere. Gikk sterkt fram ved valget i 2012, men ikke nok til å få flertall.* = Navn tilrettelagt på norsk, offisiell engelsk, samt revidert romanisering og hangul. ** = Etter parlamentsvalget 2012.

 Mindre partier 
 Navn* Mandater** Partileder IdeologiOrientering Etablert Merknader  Tonghapjinbo-dang 13 Kollektiv ledelse: Rhyu Si-min, Lee Jung-hee, Sim Sang-jeong, Jo Jun-ho SosialdemokratiNasjonalismeVenstre  Fusjon av Demokratisk arbeiderparti, Folkets deltagelsesparti og deler av Det nye framskrittspartiet. Fikk det høyeste antall mandater i parlamentet noe venstreparti har fått i landets historie ved valget i 2012.   7 Roh Hoe-chan SosialdemokratiProgressivismeVenstre  Dannet av utbrytere fra Det forente framskrittspartiet, i hovedsak med tilknytning til det tidligere Folkets deltagelsesparti.* = Navn tilrettelagt på norsk, offisiell engelsk, samt revidert romanisering og hangul. ** = Etter parlamentsvalget 2012.

 Andre partier 
 De grønne (), etablert 4. mars 2012.

 Forbudt parti 
Den anti-imperialistiske nasjonale demokratiske front (, Banje minjok minju jeonseon). Forbudt fordi partiet har forbindelse med Koreas arbeiderparti i Nord-Korea.

Tidligere sørkoreanske partier
Liberale
 Det demokratiske parti (1948–1951, 1955–1961)
 Det nye demokratiske parti (1967–1980)
 Det nye koreanske demokratiske parti (1984–1987)
 Demokratisk gjenforeningsparti (1987–1990)
 Parti for fred og demokrati (1987–1991)
 Demokratisk parti (1990–1995)
 Nasjonal kongress for ny politikk (1995–2000)
 Årtusenets demokratiske parti (2000–2005)
 Vårt åpne parti (2003–2007)
 Det kreative koreapartiet (, Changjo Hanguk-dang). Etablert av utbrytere fra Vårt åpne parti i 2007. Fikk ingen mandater ved parlamentsvalget i 2012.
 Det forente nye demokratiske partiet (2007–2008)
 Det forente demokratiske parti/Det demokratiske parti (2008–2010)
 Borgernes samlingsparti (). Etablert av tidligere medarbeidere for president Roh Moo-hyun 7. desember 2011, og uka etterpå, 16. desember slått sammen med Det demokratiske parti til Det demokratiske enhetspartiet.

Konservative
 Det koreanske uavhengighetsparti (1945–1969)
 Det liberale parti (1951–1970)
 Det demokratisk-republikanske parti (, Minju Gonghwadong). Etablert som redskap for president Park Chung-hee i 1963, og ble oppløst av president Chun Doo-hwan i 1980. Nominelt gikk partiet inn i  Det koreanske nasjonalparti (1981–1987).
 Det demokratiske rettferdighetsparti (, Minju Jeon'uidang). Etablert i 1981 som redskap for president Chun Doo-hwan, og anses gjerne som Det demokratisk-republikanske partis direkte etterfølger. Partiet gikk inn i Det demokratiske-liberale parti i 1990.
 Det nye demokratisk-republikanske parti (1987–1990)
 Det demokratiske-liberale parti (1990–1995)
 Nytt Korea-parti (1995–1997)
 De forente liberaldemokratene (, Jayu Minju Yonhap). Etablert i 1995 og lenge ledet av Kim Jong-pil. Mesteparten av partiet gikk inn i Folket først i 2005, og den gjenværende aktiviteten opphørte i 2006.
 Folket først ( Gungmin Jungsim-dang). Etablert i 2005 og tok opp i seg mesteparten av De forente liberaldemokratene. I 2008 ble Folket først innfusjonert i Det frihetlige fremskrittspartiet.
 Det frihetlige framskrittspartiet (, Jayu Seonjin-dang). Etablert den 1. februar 2008 av Lee Hoi-chang, etter at han ikke ble Det store nasjonalpartiets presidentkandidat i 2007. Tidligere var han også vraket i 1997 og 2002.  Stilte til valg ved parlamentsvalgene i 2008 og 2012. Mistet de fleste parlamentsmedlemmene etter valget i 2012, deriblant partileder Sim sitt eget sete. Innfusjonert i Ny verden den 16. november 2012.
 Allianse for framtidshåp (, Mirae Himang Yeon-dae). Etablert den 21. mars 2008 av støttespillerne til Park Geun-hye etter at hun ikke ble Det store nasjonalpartiets presidentkandidat i 2007. Stilte til valg ved parlamentsvalget i 2008. I 2012 innfusjonert i Det store nasjonalpartiet.
 K-partiet (, Gungmin Saenggak). Etablert den 12. februar 2012 av utbrytere fra det konservative Ny verden, og henvender særlig til misfornøyde konservative velgere. En parlamentariker for Ny verden meldte overgang til partiet like før parlamentsvalget, men fikk ingen mandater ved valget samme år. K-partiet ble nedlagt den 12. april, og de fleste gikk over til Det frihetlige framskrittspartiet.

Sosialistiske
 Det ungsosialistiske partiet (1987–1990)
 Demokratisk arbeiderparti (, Minju Nodong-dang). Etablert i 1997 som Folkets seier 21 (), og antok sitt senere navn i januar 2000. I desember 2011 slo partiet seg sammen med to andre partier på den sørkoreanske venstreside, Folkets deltagelsesparti og deler av Det nye framskrittspartiet, og etablerte det nye partiet Det forente framskrittspartiet.
 Sosialistpartiet (, Sahoe-dang). Etablert av utbrytere fra Demokratisk arbeiderparti som Det unge fremskrittspartiet () i 1998. Partiet oppnådde aldri representasjon før det gikk inn i Det nye framskrittspartiet den 4. mars 2012.
 Koreas grønne (, Chorok Jeongchi Yeondae). Etablert i 2004, nedlagt etter parlamentsvalget i 2008.
 Det nye framskrittspartiet (, Jinbo Shin-dang). Etablert den 16. mars 2008 av utbrytere fra Demokratisk arbeiderparti. Deler av partier ble med over til Det forente framskrittspartiet i 2011. Det nye framskrittspartiet var nær representasjon i parlamentsvalget i 2008, men mer enn halverte oppslutningen ved valget i 2012. Etter det siste valget sovnet partiet inn.
 Folkets deltagelsesparti (, Gungmin Chamyeodang). Etablert i 2010 av utbrytere fra Vårt åpne parti, etter president Roh Moo-hyuns død. Innfusjonert i Det forente framskrittspartiet i 2011.

Referanser

 Kilder 
 The present state of political parties registration